રાજય સરકાર દ્વારા 16 ચેકપોસ્ટ બંધ કરવાનો નિર્ણય લેવામાં આવ્યો છે જેની અમલવારી આજે રાત્રે 12 વાગ્યાથી થશે અને ચેક પોસ્ટ પરના તમામ કર્મચારીઓને ફરજ નહી બજાવવા ટ્રાન્સપોર્ટ વિભાગને સુચના આપી છે આજથી બંધ થતી ચેકપોસ્ટથી ટ્રક સંચાલકોમાં આનંદ છવાયો છે અને રાજકોટ ગુડ્ઝ ટ્રક ટ્રાન્સપોર્ટ એસોસિયેશન અને મોરબી ટ્રાન્સપોર્ટ એસોસિએશન દ્વારા સામખિયાળી ચેક પોસ્ટ પાસે આતશબાજી કરી સરકારના નિર્ણયને વધાવ્યો હતો.